Gyakorlat - 1. java bevezető

|
1. java bevezető
|
bet | 3/51 | Sana | 07.04.2017 | Hajmi | 1,08 Mb. | | #3295 |
Hozzunk létre (a már megismert módon) egy új projektet Kocsma néven, a művelet végén a projekt nézetben az alábbit kell látnunk:
Ügyeljünk arra, hogy a projekt neve nagy betűvel kezdődjön, és ne tartalmazzon szóközt. Az elméleti részben hivatkozott hu.javakocsmacsomagot kell először létrehoznunk, ehhez jobb egérgombbal kattintani kell a Source Packages feliraton, majd a menüből a bal egérgomb segítségével ki kell választanunk a New, illetve a felbukkanó újabb menüből a Java Package... menüpontot:
A dialógus ablakban a csomag nevét kell csak megadnunk, majd a Finish gombon kell kattintsunk:
Ezek után az új csomagnak meg kell jelennie a projekt nézetben:
Az újonnan létrehozott csomagon jobb egérgombbal kattintva létre kell hoznunk egy új osztályt:
Nevezzük el az új osztályt Dolog néven, és ellenőrizzük, hogy a hu.javakocsma csomagban található:
A projekt nézetben ezek után látnunk kell az új osztályt az új csomag alatt:
A NetBeans szerkesztő panelben pedig megjelenik egy új fülön a Dolog osztály tartalma, ezt írjuk át arra, amit az elméleti részben láttunk:
Ezek után nincs más hátra, minthogy az F11 gomb megnyomásával a projektet futtatható állapotba hozzuk:
view plaincopy to clipboardprint?
-
init:
-
deps-jar:
-
compile:
-
Building jar: /home/work/JavaSuli/Kocsma/dist/Kocsma.jar
-
Not copying the libraries.
-
To run this application from the command line without Ant, try:
-
java -jar "/home/work/JavaSuli/Kocsma/dist/Kocsma.jar"
-
jar:
-
BUILD SUCCESSFUL (total time: 0 seconds)
Nos, létrehoztuk az első saját osztályt NetBeans alatt, veregessük meg a vállunkat - jó munkát végeztünk... :)
3.Egy kis szárazanyag
3.1. Azonosítók
A programozási nyelvek nyelvtana általában négy fogalommal jellemezhető:
-
változók, amelyek a típusuknak megfelelő értékeket tárolnak, például pohárban vagy üvegben folyadékokat tárolunk.
-
literálok, amelyek önmaguk hordozzák a típusukat, ezek általában a való életből (és a matematikából) vett fogalmak, például az egy korsó sör esetén az "egy korsó" egy literál, közös megegyezés alapján fél liternyi folyadékot jelent - ahogy a "fél liter" is egy literál, ennek definícióját most nem részlezetném... :)
-
operátorok, amelyek műveleteket határoznak meg az előző két kategória elemei között, tehát ha egy vödörbe öntünk három üveg sört, akkor összegeztük a három üvegnyi sör tartalmát, amelyet beletettünk egy vödörbe.
-
vezérlő szerkezetek, amelyek meghatározzák a program sorainak végrehajtási módjait, vagyis ha addig akarunk sört inni, amíg menni tudunk, akkor erre például ciklust kell írnunk, amely eddig ismételgeti a "sörivás" műveletet amíg menni tudunk. Tapasztalt játékosok a ciklus kilépési feltételénél azt is megvizsgálják, hogy van-e még pénzük egy újabb körre... :)
A változókat és a típusokat is el kell neveznünk, hogy hivatkozni tudjunk rájuk, vagyis pontosan azonosítani tudjuk őket - ezért őket közös néven azonosítónak nevezzük. Mivel Java nyelven az osztályok egyben típusok is, ezért az osztályok, a típusok és a változók elnevezése jobbára azonos szabályok szerint kell történjen:
-
Gyakorlatilag bármilyen hosszú Unicode betű és szám kombinációt használhatunk, de:
-
nem kezdődhet számmal
-
nem tartalmazhat írásjeleket - kivéve a $ (dollár) és az _ (aláhúzás) jelet
-
nem lehet benne se szóköz, se egyéb speciális karakter (’^’, ’°’, stb.)
-
Általános irányelv, hogy a lehetőség ellenére a dollár jelet nem teszünk a változó nevébe, és nem kezdjük aláhúzás jellel.
Helyes azonosítók:
view plaincopy to clipboardprint?
-
sor
-
Sör
-
sÖr
-
ser
-
_sör
-
sör2
-
egy_sör
-
$sör
Hibás azonosítók:
view plaincopy to clipboardprint?
-
2sör
-
egy sör
-
kis-sör
-
super sör
-
sör:
-
Sört!
A Java nyelv kulcsszavait nem használhatjuk azonosítóként, ezek a következők:
view plaincopy to clipboardprint?
-
abstract boolean break byte case
-
catch char class const continue
-
default do double else enum
-
extends false final finally float
-
for goto if implements import
-
instanceof int interface long native
-
new package private protected public
-
return short static super switch
-
synchronized this throw throws transient
-
true try void volatile while
A Sun elkövette azt a hibát, hogy az Java 5.0 verziójában egy új kulcsszót hozott be: ez a kulcszó az enum. Ez önmagában nem probléma, de ezt nem foglalta le kulcsszóként a nyelv megelőző verzióiban, mint a const és a goto kulcsszót, amelyeket a nyelv azóta sem használ. Így az 1.5.0 JRE alatt ugyan futottak azon régebbi programok, amelyek ezt az enum kulcsszót azonosítóként használták, de az 1.5.0 JDK alatt nem lehetett ezeket lefordítani, mert a fordító hibát jelzett.
|
| |